title: 2014/479/EU: A Tanács határozata ( 2014. július 14. ) a Tanács Főtitkárságához kirendelt nemzeti szakértőkre és nemzeti katonai állományra vonatkozó szabályokról szóló 2007/829/EK határozatban megállapított juttatások kiigazításáról

text:
               21.7.2014

               HU

               Az Európai Unió Hivatalos Lapja

               L 215/2

         A TANÁCS HATÁROZATA
   (2014. július 14.)
   a Tanács Főtitkárságához kirendelt nemzeti szakértőkre és nemzeti katonai állományra vonatkozó szabályokról szóló 2007/829/EK határozatban megállapított juttatások kiigazításáról

      (2014/479/EU)

   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 41. cikke (1) bekezdésére,
   tekintettel az Európai Unió működéséről szóló szerződésre és különösen annak 240. cikke (2) bekezdésére,
   tekintettel a Tanács Főtitkárságához kirendelt nemzeti szakértőkre és nemzeti katonai állományra vonatkozó szabályokról szóló, 2007. december 5-i 2007/829/EK tanácsi határozatra és különösen annak 15. cikke (6) bekezdésére (1),
   mivel:

               (1)

               A 2007/829/EK határozat 15. cikkének (6) bekezdése előírja, hogy a Tanács Főtitkárságához kirendelt nemzeti szakértők és nemzeti katonai állomány napi és a havi juttatásait évente, visszamenőleges hatály nélkül, az Unió brüsszeli és luxemburgi tisztviselői alapilletményének változása alapján kell kiigazítani.

               (2)

               A 423/2014/EU európai parlamenti és tanácsi rendelet (2) az uniós tisztviselők és egyéb alkalmazottak díjazásának és nyugdíjának 0,8 %-os, 2012. július 1-jétől kezdődő hatállyal történő kiigazításáról rendelkezik.

               (3)

               A 2007/829/EK határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2007/829/EK határozat a következőképpen módosul:

               1.

               a 15. cikk (1) bekezdésében szereplő „31,92 EUR” összeg helyébe „32,18 EUR”, a „127,65 EUR” összeg helyébe pedig „128,67 EUR” lép.

               2.

               a 15. cikk (2) bekezdésében szereplő táblázat helyébe a következő táblázat lép:

                           „A származási hely és a kirendelés helye közötti távolság (km)

                           Összeg EUR-ban

                           0-150

                           0,00

                           > 150

                           82,70

                           > 300

                           147,03

                           > 500

                           238,95

                           > 800

                           385,98

                           > 1 300

                           606,55

                           > 2 000

                           726,04”

         2. cikk
   Ez a határozat az elfogadását követő hónap első napján lép hatályba.

      Kelt Brüsszelben, 2014. július 14-én.

            a Tanács részéről

            az elnök

         M. MARTINA

      (1)  HL L 327., 2007.12.13., 10. o.

      (2)  Az Európai Parlament és a Tanács 2014. április 16-i 423/2014/EU rendelete az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2012. július 1-jétől kezdődő hatállyal történő kiigazításáról (HL L 129., 2014.4.30., 12. o.).


title: A Tanács határozata (1994. december 22.) a többoldalú tárgyalások uruguayi fordulóján (1986–1994) elért megállapodásoknak a Közösség nevében a hatáskörébe tartozó ügyek tekintetében történő megkötéséről

text:
Fontos jogi nyilatkozat

|

31994D0800

Hivatalos Lap L 336 , 23/12/1994 o. 0001 - 0002

		A Tanács határozata(1994. december 22.)a többoldalú tárgyalások uruguayi fordulóján (1986–1994) elért megállapodásoknak a Közösség nevében a hatáskörébe tartozó ügyek tekintetében történő megkötéséről(94/800/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 43., 54., 57., 66., 75. cikkére, 84. cikkének (2) bekezdésére, 99., 100., 100a., 113. és 235. cikkére, a 228. cikke (3) bekezdésének második albekezdésével összefüggésben,tekintettel a Bizottság javaslatára,tekintettel a Gazdasági és Szociális Bizottság véleményére [1],tekintettel az Európai Parlament hozzájárulására [2],mivel a GATT keretében, a miniszterek által 1986. szeptember 20-án Punta del Este-ben elfogadott nyilatkozat alapján megnyitott többoldalú kereskedelmi tárgyalások a többoldalú kereskedelmi tárgyalások uruguayi fordulója eredményeinek összegzéséről szóló záróokmány elfogadásához vezettek;mivel 1994. április 15-én a Közösség és a tagállamok képviselői Marrakesh-ben aláírták a többoldalú kereskedelmi tárgyalások uruguayi fordulója eredményeinek összegzéséről szóló záróokmányt, valamint – megkötésére is figyelemmel – a Kereskedelmi Világszervezetet létrehozó egyezményt;mivel a Közösség és a tagállamok nevében a Bizottság által megtárgyalt kölcsönös engedmények és kötelezettségvállalások – ahogyan azokat a záróokmányban szereplő multilaterális megállapodások tartalmazzák – összességében véve kielégítő és kiegyensúlyozott eredményt jelentenek;mivel az Európai Közösség és a tagállamok nevében a Bizottság által, valamint a tárgyalásokon részt vevő egyes államok által megtárgyalt kölcsönös engedmények és kötelezettségvállalások egy részét a Kereskedelmi Világszervezetet létrehozó egyezmény 4. mellékletében szereplő plurilaterális különmegállapodások határozzák meg;mivel ezeknek az engedményeknek és kötelezettségvállalásoknak egy része az Uruguayi Fordulóval párhuzamosan, a szarvasmarhahús tekintetében Uruguayjal folytatott kétoldalú tárgyalások tárgyát képezte;mivel a Közösségnek a nemzetközi megállapodások megkötésére vonatkozó hatásköre nem csak a Szerződésben foglalt kifejezett hatáskör-átruházásból ered, hanem a Szerződés más rendelkezéseiből, valamint közösségi intézmények által e rendelkezések alapján elfogadott jogi aktusokból is levezethető;mivel ha a Szerződés céljainak megvalósítása érdekében közösségi szabályokat fogadtak el, a tagállamok nem vállalhatnak a közös intézmények keretein kívül olyan kötelezettségeket, amelyek érinthetik ezeket a szabályokat, vagy megváltozathatják azok hatályát;mivel a Kereskedelmi Világszervezetet létrehozó egyezményben és annak mellékleteiben foglalt kötelezettségvállalások egy része a Szerződés 113. cikke értelmében a Közösség hatáskörébe tarto zik; mivel továbbá az említett kötelezettségvállalások fennmaradó részéből néhány érinti a 43., 54., 57., 66., 75. cikk, a 84. cikk (2) bekezdése, a 99., 100., 100a., 113. és 235. cikk alapján elfogadott közösségi szabályokat, és ezért egyedül a Közösség vállalhatja azokat;mivel a Szerződés 100. és 235. cikkének e határozat jogi alapjaként történő alkalmazása annyiban indokolt, amennyiben a Kereskedelmi Világszervezetet létrehozó egyezmény – beleértve annak mellékleteit is – érinti a Szerződés 100. cikkén alapuló, a különböző tagállamok társaságainak egyesülésére, szétválására, vagyonátruházására és részvénycseréjére alkalmazandó adóztatás közös rendszeréről szóló, 1990. július 23-i 90/434/EGK tanácsi irányelvet [3], az ugyancsak a Szerződés 100. cikkén alapuló, a különböző tagállamok anya- és leányvállalatai esetében alkalmazandó adóztatás közös rendszeréről szóló, 1990. július 23-i 90/435/EGK tanácsi irányelvet [4], valamint a Szerződés 235. cikkén alapuló, a közösségi védjegyről szóló, 1993. december 20-i 40/94/EK tanácsi rendeletet [5];mivel a közösségi jogban egyetlen jogi aktust sem fogadtak még el a Szerződés 73c. cikke alapján;mivel a Kereskedelmi Világszervezetet létrehozó egyezmény – beleértve annak mellékleteit is – természeténél fogva nem alkalmas arra, hogy közvetlenül hivatkozzanak rá a Közösség vagy a tagállamok bíróságai előtt,A KÖVETKEZŐKÉPPEN HATÁROZOTT:1. cikk(1) Az Európai Közösség hatáskörébe tartozó részek tekintetében az Európai Közösség nevében a következő multilaterális megállapodásokat és jogi aktusokat hagyják jóvá:- a Kereskedelmi Világszervezetet létrehozó egyezmény, valamint az e megállapodás 1., 2. és 3. mellékletében foglalt megállapodások;- a miniszteri határozatok és nyilatkozatok, valamint az Uruguayi Forduló záróokmányában szereplő, a pénzügyi szolgáltatásokra vonatkozó kötelezettségvállalásokról szóló egyetértés.(2) Az e cikkben említett megállapodások és jogi aktusok szövegét csatolták e határozathoz.(3) A Tanács elnöke felhatalmazást kap, hogy kijelölje – az egyezménynek a Közösség hatáskörébe tartozó részei tekintetében – a Kereskedelmi Világszervezetet létrehozó egyezmény XIV. cikkében előírt intézkedésnek a Közösséget jogilag kötelező megtételére jogosult személyt.2. cikk(1) Az Európai Közösség hatáskörébe tartozó részek tekintetében a Kereskedelmi Világszervezetet létrehozó egyezmény 4. mellékletében szereplő plurilaterális megállapodásokat az Európai Közösség nevében jóváhagyják.(2) Az e cikkben említett megállapodások szövegét csatolták e határozathoz.(3) A Tanács elnöke felhatalmazást kap, hogy kijelölje – az egyezménynek a Közösség hatáskörébe tartozó részei tekintetében – az e cikkben említett megállapodásokban előírt intézkedéseknek a Közösséget jogilag kötelező megtételére jogosult személyt.3. cikk(1) A szarvasmarhahúsról szóló, Uruguayjal kötött megállapodást az Európai Közösség nevében jóváhagyják.(2) Az említett megállapodás szövegét csatolták e határozathoz.(3) A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.Kelt Brüsszelben, 1994. december 22-én.a Tanács részérőlaz elnökH. Seehofer[1] 1994. november 23-i vélemény (a Hivatalos Lapban még nem tették közzé).[2] 1994. december 14-i hozzájárulás (a Hivatalos Lapban még nem tették közzé).[3] HL L 225., 1990.8.20., 1. o.[4] HL L 225., 1990.8.20., 6. o.[5] HL L 11., 1994.1.14., 1. o.--------------------------------------------------


title: 2014/780/EU: A Tanács határozata ( 2014. november 7. ) az Európai Gazdasági és Szociális Bizottság egy luxemburgi tagjának kinevezéséről

text:
               12.11.2014

               HU

               Az Európai Unió Hivatalos Lapja

               L 327/5

         A TANÁCS HATÁROZATA
   (2014. november 7.)
   az Európai Gazdasági és Szociális Bizottság egy luxemburgi tagjának kinevezéséről

      (2014/780/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a luxemburgi kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1). A Tanács 2012. november 7-én a 2012/694/EU határozattal (2) Christophe ZEEB-et a Régiók Bizottsága tagjává nevezte ki a 2015. szeptember 20-ig terjedő időszakra.

               (2)

               Christophe ZEEB hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Christophe ZEEB-et (Conseiller à la Fedil-Business Federation Luxembourg) a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. november 7-én.

            a Tanács részéről

            az elnök

         P. C. PADOAN

      (1)  HL L 251., 2010.9.25., 8. o.

      (2)  A Tanács 2012. november 7-i határozata az Európai Gazdasági és Szociális Bizottság egy luxemburgi tagjának kinevezéséről (HL L 310., 2012.11.9., 50. o.).


title: Az Európai Parlament és a Tanács 1622/2006/EK határozata ( 2006. október 24. ) az Európa kulturális fővárosa eseménysorozat 2007–2019. évekre szóló közösségi fellépésének megállapításáról

text:
               3.11.2006

               HU

               Az Európai Unió Hivatalos Lapja

               L 304/1

      AZ EURÓPAI PARLAMENT ÉS A TANÁCS 1622/2006/EK HATÁROZATA

   (2006. október 24.)
   az Európa kulturális fővárosa eseménysorozat 2007–2019. évekre szóló közösségi fellépésének megállapításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 151. cikkére,
   tekintettel a Bizottság javaslatára,
   tekintettel a Régiók Bizottságának véleményére (1),
   a Szerződés 251. cikkében megállapított eljárással összhangban (2),
   mivel:

               (1)

               Az 1419/1999/EK európai parlamenti és tanácsi határozat (3) megállapította az Európa kulturális fővárosa eseménysorozat 2005–2019. évekre szóló közösségi fellépését.

               (2)

               Az Európa kulturális városa eseménysorozattal 2004-ig elért eredményekről szóló tanulmány azt mutatta, hogy az esemény egyaránt kedvező hatással volt a média visszhangja tekintetében, a kultúra és az idegenforgalom fejlődése szempontjából, és azért is, mert a kijelölt városok lakosai felismerték városuk fontosságát; a fellépést azonban tovább kell fejleszteni, különösen az érintett város és régió kulturális fejlődésére gyakorolt hosszú távú hatás vonatkozásában.

               (3)

               A városokat körülvevő régiók – beleértve a szigeteket is – bevonásának lehetővé tételével szélesebb nyilvánosság érhető el, és az eseménysorozat hatása is erősíthető.

               (4)

               Az eseményben érdekelt felek hangsúlyozták az 1419/1999/EK határozatban rögzített kiválasztási eljárás problémáit, és a következőket ajánlották: a javaslatok ellenőrzése, elsősorban európai dimenziójuk fokozása érdekében, a verseny erősítése és a testület szerepének újbóli meghatározása.

               (5)

               Az Európa kulturális fővárosa eseménysorozat jelentősége és hatása nemzeti és európai szinten történő vegyes kiválasztási eljárás létrehozását, valamint szigorú ellenőrzés és konzultáció bevezetését kívánja meg, a nemzeti összetevő bevonása és az európai dimenzió megerősítése céljából.

               (6)

               Az eseményre való felkészülési időszak döntő fontosságú a siker szempontjából, a fellépés céljaival összhangban.

               (7)

               Annak érdekében, hogy biztosítani lehessen a fellépés európai hozzáadott értékét, a kijelölés után ellenőrzési időszakra van szükség, amelynek során először a kulturális programra vonatkozó követelmények teljesülésére fordítanak figyelmet, azután szaktanácsadást és segítségnyújtást biztosítanak.

               (8)

               Egy hat nemzeti és hét európai szakértőből álló testületet kell létrehozni; a teljes testület („választótestület”) felügyeli a város megnevezéséig tartó kiválasztási időszakot; csak a testületben található hét európai szakértő („ellenőrző és tanácsadó testület”) felügyeli az ellenőrzési folyamatot, és tanácsokat ad az Európa kulturális fővárosainak az ellenőrzési időszakban az eseménysorozatig.

               (9)

               Létre kell hozni egy, a Bizottság által folyamatosan fenntartott és rendszeresen frissített honlapot az „Európa kulturális fővárosa” témában (pályázás, kiválasztás, végrehajtás és hivatkozások), mind a pályázó, mind a kijelölt városok számára támogatás és segítségnyújtás céljából.

               (10)

               Fontos a helyes gyakorlat elterjesztésének ösztönzése, különösen a fellépés európai hozzáadott értékének biztosítása érdekében. Ezért a korábbi hivatalos Európa kulturális fővárosainak hálózatát ösztönözni kellene: játsszon építő szerepet abban, hogy – különösen a felkészülési időszakban folytatott párbeszéd alapján – megosztja tapasztalatait és legjobb gyakorlatait a jövőbeli Európa kulturális fővárosaival.

               (11)

               Fontos a fellépés célok és követelmények tekintetében elért minőségének, különösen európai hozzáadott értékének pénzjutalommal történő elismerése.

               (12)

               Az Európa kulturális fővárosa eseménysorozat hosszú távú hatásának megőrzése érdekében kívánatos a kezdeményezést és az általa teremtett struktúrákat és képességeket az érintett városok tartós kulturális fejlesztési stratégiájának alapjaként felhasználni.

               (13)

               A harmadik országok európai kulturális kezdeményezésekben való részvételének lehetővé tétele érdekében meg kellene fontolni egy kulturális hónap (4) kijelölését vagy más hasonló kezdeményezést.

               (14)

               Az e határozatban rögzített kijelölési folyamat végrehajtásához hatéves időszakra van szükség; mivel ez a határozat 2007-ben lép hatályba, ez a hatéves időszak nem biztosítható a 2011-es és 2012-es évekre. Ezekre az évekre kijelölési eljárást kell alkalmazni.

               (15)

               Az egyértelműség érdekében az 1419/1999/EK határozatot hatályon kívül kell helyezni és helyébe ez a határozat lép,

         A KÖVETKEZŐKÉPPEN HATÁROZOTT:
   1. cikk
   Tárgy
   Európa kulturális fővárosa elnevezéssel közösségi fellépés kerül létrehozásra, amelynek célja, hogy hangsúlyozza az európai kultúrák gazdagságát, sokféleségét és közös jegyeit, továbbá elősegítse az európai polgárok közötti nagyobb fokú megértést.
   2. cikk
   Részvétel a fellépésben
   (1)   A tagállamok és az Európai Unióhoz 2006. december 31. után csatlakozó országok városai jogosultak arra, hogy a mellékletben feltüntetett sorrendben egy évre Európa kulturális fővárosává jelöljék ki őket.
   (2)   A melléklet szerinti listában szereplő egyes tagállamok egy városa jelölhető ki.
   A listában szereplő időrendi sorrendtől az érintett tagállamok kölcsönös megegyezéssel eltérhetnek.
   3. cikk
   Pályázatok
   (1)   A Szerződés 151. cikkében meghatározott céloknak és fellépéseknek megfelelően minden pályázatnak tartalmaznia kell egy elsősorban kulturális együttműködésen alapuló európai dimenziójú kulturális programot.
   (2)   Az eseménysorozat kulturális programját kifejezetten az Európa kulturális fővárosa évre kell összeállítani, kiemelve európai hozzáadott értékét a 4. cikkben rögzített követelményeknek megfelelően.
   (3)   A programnak összhangban kell lennie az adott tagállam nemzeti kulturális stratégiáival vagy politikáival, illetve – a tagállam intézményi berendezkedésétől függően – regionális kulturális stratégiáival, azzal a feltétellel, hogy ezeknek a stratégiáknak vagy politikáknak nem célja az e határozat alapján Európa kulturális fővárosává kijelölhető városok számának korlátozása.
   (4)   A program időtartama egy év. Kellően megindokolt esetekben a kijelölt városok rövidebb időszakot is választhatnak.
   (5)   Az ugyanazon évre kijelölt városok programjai között kapcsolatot kell teremteni.
   (6)   A városok bevonhatják programjukba a környező régiót is.
   4. cikk
   A kulturális programokra vonatkozó pályázati követelmények
   A kulturális programnak az „európai dimenzió” és a „város és polgárok” kategóriákba sorolható alábbi követelményeket kell teljesítenie:

               1.

               az „európai dimenzió” kategóriában a programnak az alábbiakat kell teljesítenie:

                           a)

                           az érintett tagállam és más tagállamok kulturális szereplői, művészei és városai közötti együttműködés előmozdítása a kultúra bármely területén;

                           b)

                           az európai kulturális sokféleség gazdagságának kiemelése;

                           c)

                           az európai kultúrák közös jellegének előtérbe helyezése;

               2.

               a „város és polgárok” kategóriában a programnak az alábbiakat kell teljesítenie:

                           a)

                           a városban és annak környékén élők részvételének előmozdítása és érdeklődésének felkeltése, valamint a külföldiek érdeklődésének felkeltése;

                           b)

                           legyen fenntartható, és szervesen illeszkedjék a város hosszú távú kulturális és társadalmi fejlődésébe.

         5. cikk
   Pályázatok benyújtása
   (1)   Legkésőbb hat évvel a szóban forgó esemény tervezett kezdete előtt minden érintett tagállamnak közzé kell tennie a pályázatok benyújtására szóló felhívást.
   A címre pályázó városokhoz intézett valamennyi pályázati felhívásnak említenie kell az e határozat 4. cikkében rögzített követelményeket és a Bizottság honlapján elérhető iránymutatásokat.
   A pályázatok benyújtásának határidejét legkésőbb a pályázati felhívások közzétételét követő tíz hónapon belül kell megállapítani.
   A pályázati felhívásokra benyújtott pályázatoknak körvonalazniuk kell a pályázó város által az adott évben megvalósítani szándékozott programot.
   (2)   A pályázatokat az érintett tagállamoknak a Bizottsághoz kell benyújtaniuk.
   6. cikk
   A választótestület
   (1)   Választótestületet kell létrehozni valamennyi érintett tagállamnak a pályázó városok javaslatainak értékelésére. Minden testület javaslatot tesz az érintett tagállam egyik városának jelölésére.
   (2)   Minden választótestület 13 tagból áll. A tagok közül hét személyt az európai intézmények jelölnek a (4) bekezdésben említetteknek megfelelően. A fennmaradó hat tagot az érintett tagállam jelöli a Bizottsággal egyeztetve. Ezt követően az érintett tagállam kinevezi a választótestületet. A testület az Európai Parlament, a Tanács, a Bizottság és a Régiók Bizottsága által jelölt személyek közül kijelöli elnökét.
   (3)   A választótestület tagjai független, a pályázati felhívásra választ benyújtott városok szempontjából összeférhetetlenséggel nem bíró szakértők, akik jelentős tapasztalattal és szakértelemmel rendelkeznek a kultúra és a városok kulturális fejlesztésének területén, illetve az Európa kulturális fővárosa eseménysorozat megszervezésében.
   (4)   Az európai intézmények a választótestület tagjait három évre jelölik a következők szerint: kettőt az Európai Parlament, kettőt a Tanács, kettőt a Bizottság és egyet a Régiók Bizottsága. Kivételesen a határozat hatálybalépésétől számított első évben a Bizottság két szakértőt jelöl egy évre, kettőt az Európai Parlament két évre, kettőt a Tanács három évre és egyet a Régiók Bizottsága három évre.
   7. cikk
   Előválasztás
   (1)   A 6. cikknek megfelelően mindegyik érintett tagállam legkésőbb öt évvel az eseménysorozat kezdete előtt előválasztásra hívja össze az érintett választótestületet.
   (2)   A választótestület a 4. cikkben rögzített követelményeknek megfelelően értékeli a pályázati felhívásra jelentkező városoktól beérkezett pályázatokat.
   A választótestület megállapodik az előválasztáson túljutott jelölt városok listájáról, és jelentést ad ki a pályázó városok pályázatairól és az előválasztáson túljutott jelölt városoknak szóló ajánlásokról.
   (3)   A választótestület benyújtja jelentését az érintett tagállamnak és a Bizottságnak. Mindegyik érintett tagállam hivatalosan jóváhagyja az előválasztáson túljutott jelöltek listáját a választótestület jelentése alapján.
   8. cikk
   Végső kiválasztás
   (1)   Az előválasztáson túljutott jelölt városok kiegészítik pályázataikat, és a kiegészített pályázataikat eljuttatják az érintett tagállamoknak, amelyek továbbítják azt a Bizottságnak.
   (2)   Kilenc hónappal az előválasztási ülést követően mindegyik érintett tagállam a végső kiválasztás érdekében összehívja az érintett választótestületet.
   (3)   A választótestület e fellépés követelményeinek és az előválasztó ülésen a testület által kiadott ajánlásoknak megfelelően értékeli az előválasztáson túljutott jelölt városok módosított programjait.
   (4)   A választótestület jelentést ad ki az előválasztáson túljutott jelölt városok programjáról, valamint ajánlást tesz az érintett tagállam egyik városának Európa kulturális fővárosává történő kijelölésére.
   A jelentés a kiválasztott városnak szóló ajánlásokat is tartalmaz az adott évben megvalósítandó fejlesztésre és előkészületekre, ha a Tanács Európa kulturális fővárosává jelöli ki.
   A jelentést el kell juttatni az érintett tagállamnak és a Bizottságnak, és a Bizottság honlapján közzé kell tenni.
   9. cikk
   Kijelölés
   (1)   Minden érintett tagállam egy várost Európa kulturális fővárosának jelöl, és erről értesíti az Európai Parlamentet, a Tanácsot, a Bizottságot és a Régiók Bizottságát legkésőbb négy évvel az eseménysorozat kezdete előtt.
   Az értesítéshez csatolni kell a választótestület jelentésén alapuló jelölés indoklását.
   A jelölésnek figyelembe kell vennie a választótestület által kibocsátott ajánlásokat.
   (2)   Az Európai Parlament legkésőbb az érintett tagállamok jelölésének kézhezvételét követő három hónapon belül továbbíthatja véleményét a Bizottságnak.
   (3)   A Tanács, az Európai Parlament véleményének fényében megfogalmazott bizottsági ajánlás, valamint a választótestület jelentésén alapuló indoklás figyelembevételével hivatalosan kijelöli a szóban forgó városokat Európa kulturális fővárosává arra az évre, amelyre azokat jelölték.
   10. cikk
   Ellenőrző és tanácsadó testület
   (1)   Ellenőrző és tanácsadó testületet kell létrehozni, hogy ellenőrizze a fellépés céljainak és követelményeinek végrehajtását, illetve támogatást és iránymutatást nyújtson Európa kulturális fővárosainak kijelölésüktől fogva az Európa kulturális fővárosa eseménysorozat kezdetéig.
   (2)   A testület az Európai Parlament, a Tanács, a Bizottság és a Régiók Bizottsága által jelölt hét szakértőből áll, a 6. cikk (4) bekezdése szerint. Emellett az érintett tagállam megfigyelőt jelölhet e testületbe.
   (3)   Az érintett városok legkésőbb a testület ülései előtt három hónappal az elért haladásról szóló jelentéseket juttatnak el a Bizottságnak.
   (4)   A Bizottság összehívja a testületet és az érintett város képviselőit. A testületet két alkalommal hívják össze az eseménysorozatra való felkészüléssel kapcsolatos tanácsadás, illetve a felkészülés állapotának felmérése érdekében, aminek célja, hogy segítse a városokat egy markáns európai dimenziójú, magas színvonalú program összeállításában. A testület első ülésére legkésőbb két évvel az eseménysorozat előtt kerül sor; a második ülést pedig legkésőbb az eseménysorozat előtt nyolc hónappal tartják.
   (5)   A testület minden ülését követően jelentést készít az eseménysorozat előkészületeinek állapotáról, illetve a megteendő lépésekről. A jelentések különös figyelmet fordítanak az eseménysorozat európai hozzáadott értékére a 4. cikkben meghatározott követelményekkel, valamint a választó-, valamint az ellenőrző és tanácsadó testület jelentéseiben megállapított ajánlásokkal összhangban.
   (6)   A jelentéseket továbbítani kell a Bizottságnak, valamint az érintett városoknak és tagállamoknak. A jelentéseket a Bizottság honlapján is közzé kell tenni.
   11. cikk
   Jutalom
   A Bizottság – az ellenőrző és tanácsadó testületnek a 10. cikk (4) bekezdése szerinti második ülését követően kiadott jelentése alapján – Melina Mercouri tiszteletére alapított pénzjutalmat ítél oda a kijelölt városoknak, feltéve hogy megfelelnek a 4. cikkben megállapított követelményeknek, és végrehajtották a választó-, valamint az ellenőrző és tanácsadó testület ajánlásait. A jutalmat legkésőbb az adott év kezdete előtt három hónappal teljes egészében oda kell ítélni.
   12. cikk
   Értékelés
   Az e határozat szerinti fellépés céljainak és követelményeinek megfelelően a Bizottság minden évben biztosítja az Európa kulturális fővárosa eseménysorozat előző évi eredményeinek külső és független értékelését.
   A Bizottság az Európa kulturális fővárosa eseménysorozatot követő év végéig értékelő jelentést nyújt be az Európai Parlamentnek, a Tanácsnak és a Régiók Bizottságának.
   13. cikk
   Hatályon kívül helyezés
   Az 1419/1999/EK határozat hatályát veszti. Az említett határozatot azonban továbbra is alkalmazni kell az Európa kulturális fővárosává a 2007., 2008. és 2009. évre kijelölt városokra.
   14. cikk
   Átmeneti rendelkezések
   (1)   Az 1419/1999/EK határozat alapján Európa kulturális fővárosává 2010-re kinevezett városokat az e határozat 10. cikkében rögzített ellenőrzési eljárásnak vetik alá. E határozat 11. cikke értelmében a Bizottság díjazza a kijelölt városokat.
   (2)   A 3–9. cikktől eltérve a 2011. és 2012. évre vonatkozóan az Európa kulturális fővárosává történő jelölések a következő határozati eljárás alapján kerülnek szabályozásra:

               1.

               a tagállamok városai a mellékletben feltüntetett módon kerülnek kijelölésre Európa kulturális fővárosává;

               2.

               mindegyik tagállam a mellékletben feltüntetett módon benyújtja egy vagy több városra vonatkozó jelölését az Európai Parlamentnek, a Tanácsnak, a Bizottságnak és a Régiók Bizottságának;

               3.

               a jelölést legkésőbb négy évvel az eseménysorozat kezdete előtt kell benyújtani, és azt az érintett tagállam ajánlása kísérheti;

               4.

               a Bizottság minden évben választótestületet alakít, amely jelentést ad ki az e fellépés céljait és jellemzőit szem előtt tartó jelölésről vagy jelölésekről;

               5.

               a választótestület hét független, a kultúra területén szakértelemmel rendelkező vezető személyiségből áll, akik közül kettőt az Európai Parlament, kettőt a Tanács, kettőt a Bizottság, egyet pedig a Régiók Bizottsága nevez ki;

               6.

               a választótestület jelentését benyújtja a Bizottságnak, az Európai Parlamentnek és a Tanácsnak;

               7.

               az Európai Parlament legkésőbb a jelentés kézhezvételét követő három hónapon belül továbbíthatja a jelöléssel vagy jelölésekkel kapcsolatos véleményét a Bizottságnak;

               8.

               a Tanács, az Európai Parlament véleményének fényében megfogalmazott bizottsági ajánlás, valamint a választótestület jelentésének figyelembevételével hivatalosan kijelöli a szóban forgó várost Európa kulturális fővárosává arra az évre, amelyre jelölték.

         (3)   A 4. cikktől eltérve, a 2010., 2011. és 2012. évre vonatkozóan Európa kulturális fővárosai esetében az 1419/1999/EK határozat 3. cikkében és II. mellékletében foglalt feltételek alkalmazandók, kivéve ha a szóban forgó város úgy dönt, hogy programját e határozat 4. cikke alapján készíti el.
   15. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   Ezt a határozatot 2007. január 1-jétől kell alkalmazni, az 5. cikk kivételével, amelyet 2006. november 23-tól kell alkalmazni.

      Kelt Strasbourgban, 2006. október 24-én.

            az Európai Parlament részéről

            az elnök

         J. BORRELL FONTELLES

            a Tanács részéről

            az elnök

         P. LEHTOMÄKI

      (1)  HL C 115., 2006.5.16., 56. o.

      (2)  Az Európai Parlament 2006. április 5-i véleménye (a Hivatalos Lapban még nem tették közzé), a Tanács 2006. szeptember 25-i határozata.

      (3)  HL L 166., 1999.7.1., 1. o. A 649/2005/EK határozattal (HL L 117., 2005.5.4., 20. o.) módosított határozat.

      (4)  A Tanács keretében ülésező kulturális miniszterek 1990. május 18-i következtetései (HL C 162., 1990.7.3., 1. o.) az „európai kulturális fővárossá” történő kijelölés jövőbeli feltételeiről és az európai kulturális hónapról.

      MELLÉKLET
      Az Európa kulturális fővárosává jelölésre jogosultság sorrendje (1)

                  2007

                  Luxembourg

                  Románia (2)

                  2008

                  Egyesült Királyság

                  2009

                  Ausztria

                  Litvánia

                  2010

                  Németország

                  Magyarország

                  2011

                  Finnország

                  Észtország

                  2012

                  Portugália

                  Szlovénia

                  2013

                  Franciaország

                  Szlovákia

                  2014

                  Svédország

                  Lettország

                  2015

                  Belgium

                  Cseh Köztársaság

                  2016

                  Spanyolország

                  Lengyelország

                  2017

                  Dánia

                  Ciprus

                  2018

                  Hollandia

                  Málta

                  2019

                  Olaszország

                  Bulgária (3)

         (1)  Írország 2005-re, Görögország pedig 2006-ra jelölhetett várost Európa kulturális fővárosának.

         (2)  Az 1419/1999/EK határozat feltételei értelmében a romániai Nagyszeben városát jelölték ki Európa kulturális fővárosává 2007-re.

         (3)  Bulgária – az EU-hoz való csatlakozásától függően – 2019-ben vehet részt az Európa kulturális fővárosa eseménysorozatban.


title: A Bizottság határozata (2004. február 6.) a költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom rendelet 157. cikkének b) pontjában és 158. cikke (1) bekezdésének a) és c) pontjában említett küszöbértékek kiigazításáról

text:
Fontos jogi nyilatkozat

|

32004D0121

Hivatalos Lap L 036 , 07/02/2004 o. 0058 - 0058

		A Bizottság határozata(2004. február 6.)a költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom rendelet 157. cikkének b) pontjában és 158. cikke (1) bekezdésének a) és c) pontjában említett küszöbértékek kiigazításáról(2004/121/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre [1], és különösen annak 271. cikkére,mivel:(1) A 271. cikk (2) bekezdése előírja, hogy a közbeszerzési szerződésekre alkalmazandó küszöbértékeket kétévente ki kell igazítani a közbeszerzési szerződések odaítélési eljárásainak összehangolásáról szóló irányelvek rendelkezései szerint.(2) Az irányelvekben SDR [2] -ben megállapított, 2004. január 1-jétől alkalmazandó küszöbértékek euróban kifejezett összegének a Hivatalos Lapban [3] történő kihirdetése megtörtént,A KÖVETKEZŐKÉPPEN HATÁROZOTT:1. cikkA közbeszerzési szerződésekre alkalmazandó küszöbértékek euróban kifejezett összegét 2004. január 1-jei hatállyal a következőképpen kell kiigazítani:Kétévente történő kiigazítás | 2003.1.1-jei küszöbérték | 2004.1.1-jei küszöbérték |157. cikk b) pontja | 6242028 euró | 5923624 euró |158. cikk (1) bekezdésének a) pontja | 162293 euró | 154014 euró |158. cikk (1) bekezdésének c) pontja | 6242028 euró | 5923624 euró |2. cikkEz a határozat az Európai Unió Hivatalos Lapjában való kihirdetésének napján lép hatályba. Az egyéb intézmények és szervek értesítése a Bizottság számvitelért felelős tisztviselője által történik.Kelt Brüsszelben, 2004. február 6-án.a Bizottság részérőlMichaele Schreyera Bizottság tagja[1] HL L 357., 2002.12.31., 1. o.[2] Különleges lehívási jogok.[3] HL C 309., 2003.12.19., 14. o.--------------------------------------------------


title: 2014/81/EU: A Tanács határozata ( 2014. február 11. ) a Régiók Bizottsága egy német póttagjának kinevezéséről

text:
               14.2.2014

               HU

               Az Európai Unió Hivatalos Lapja

               L 44/50

      A TANÁCS HATÁROZATA

   (2014. február 11.)
   a Régiók Bizottsága egy német póttagjának kinevezéséről
   (2014/81/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Ursula MÄNNLE hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága póttagjává nevezi ki a következő személyt:

               —

               Dr. Franz RIEGER, Mitglied des Landtags.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. február 11-én.

            a Tanács részéről

            az elnök

         E. VENIZELOS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2009/892/EK: A Tanács határozata ( 2009. november 30. ) a Szerbiának nyújtandó makroszintű pénzügyi támogatásról

text:
               5.12.2009

               HU

               Az Európai Unió Hivatalos Lapja

               L 320/9

      A TANÁCS HATÁROZATA

   (2009. november 30.)
   a Szerbiának nyújtandó makroszintű pénzügyi támogatásról
   (2009/892/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 308. cikkére,
   tekintettel a Bizottság javaslatára,
   tekintettel az Európai Parlament véleményére,
   a Gazdasági és Pénzügyi Bizottsággal folytatott konzultációt követően,
   mivel:

               (1)

               A Szerbia és az Európai Unió (EU) közötti kapcsolattartás a stabilizációs és társulási folyamat és az európai partnerség keretében zajlik; Szerbia és a Bizottság 2008. április 29-én írta alá a stabilizációs és társulási megállapodást, valamint a kereskedelemről és a kereskedelemmel kapcsolatos kérdésekről szóló ideiglenes megállapodást.

               (2)

               2008 második fele óta a szerb gazdaságot egyre nagyobb mértékben sújtja a nemzetközi pénzügyi válság, amelynek eredményeként csökken a kibocsátás, visszaesnek a költségvetési bevételek és növekszik a külső finanszírozási igény.

               (3)

               A Nemzetközi Valutalap (IMF) pénzügyi támogatást nyújt Szerbia gazdaságának stabilizálásához és helyreállításához. 2008 novemberében a szerb hatóságok először új készenléti megállapodásról egyeztek meg az IMF-fel, amelynek jóváhagyására 2009 januárjában került sor.

               (4)

               A gazdasági helyzet további romlását és a programot alátámasztó gazdasági feltételezések szükséges módosítását követően, valamint a nagyobb külső finanszírozási szükséglet miatt Szerbia és az IMF 2009 márciusában megállapodott arról, hogy a készenléti megállapodást 3 milliárd EUR összegű tényleges hitelfolyósítási programmá alakítják át, amelyet az IMF igazgatótanácsa 2009. május 15-én jóváhagyott.

               (5)

               Az előcsatlakozási támogatási eszköz keretében a Közösség 2009-ben és 2010-ben összesen 100 millió EUR összegű költségvetési támogatás nyújtását tervezi.

               (6)

               Szerbia a romló gazdasági helyzet és kilátások fényében további makroszintű közösségi pénzügyi támogatást kért.

               (7)

               Mivel a 2010. évi fizetési mérlegben továbbra is finanszírozási rés áll fenn, a makroszintű pénzügyi támogatás a jelenlegi rendkívüli körülmények között megfelelő válasznak tekinthető a szerb gazdaság stabilizációjához a hatályos IMF-programmal összefüggésben kért segítség tekintetében. Ez a pénzügyi támogatás várhatóan hozzájárul a költségvetés finanszírozási szükségletének csökkentéséhez is.

               (8)

               A Közösség ezen pénzügyi támogatáshoz kapcsolódó pénzügyi érdekeinek hatékony védelme céljából elő kell írni, hogy Szerbia hozzon megfelelő intézkedéseket az e támogatáshoz kapcsolódó csalás, korrupció és egyéb szabálytalanságok megelőzése és az ellenük való küzdelem vonatkozásában, valamint rendelkezni kell a Bizottság által végzett ellenőrzésekről és a Számvevőszék által végzett vizsgálatokról.

               (9)

               E közösségi pénzügyi támogatást képező összeg felszabadítása a költségvetési hatóság hatáskörének sérelme nélkül történik.

               (10)

               E támogatást a Bizottságnak kell kezelnie a Gazdasági és Pénzügyi Bizottsággal együttműködve.

               (11)

               E határozat elfogadásához a Szerződés a 308. cikken kívül más jogkörökről nem rendelkezik,

         A KÖVETKEZŐKÉPPEN HATÁROZOTT:
   1. cikk
   (1)   A Közösség hitel formájában legfeljebb 200 millió EUR tőkeösszegű és legfeljebb 15 éves átlagos futamidejű makroszintű pénzügyi támogatást nyújt Szerbiának az ország gazdasági stabilizációjának támogatása és a hatályos IMF-programban meghatározott – a fizetési mérleghez és a költségvetéshez kapcsolódó – szükségletének enyhítése céljából.
   (2)   E célból a Bizottság felhatalmazást kap arra, hogy az Európai Közösség nevében hitelt vegyen fel a szükséges források megszerzéséhez.
   (3)   A közösségi pénzügyi támogatás rendelkezésre bocsátását a Bizottság oly módon irányítja, hogy az összeegyeztethető legyen az IMF és Szerbia között kötött megállapodásokkal és megegyezésekkel.
   (4)   A Közösség pénzügyi támogatása a 2. cikk (1) bekezdésében említett egyetértési megállapodás hatálybalépését követő első naptól számított két évig áll rendelkezésre. Amennyiben azonban a körülmények megkövetelik, a Bizottság a Gazdasági és Pénzügyi Bizottsággal folytatott konzultációt követően úgy határozhat, hogy legfeljebb egy évvel meghosszabbítja a rendelkezésre állási időszakot.
   2. cikk
   (1)   A Bizottság, a Gazdasági és Pénzügyi Bizottsággal folytatott konzultációt követően felhatalmazást kap, hogy megállapodjon a szerb hatóságokkal az egyetértési megállapodásba foglalandó, e közösségi makroszintű pénzügyi támogatáshoz kapcsolódó gazdaságpolitikai feltételekről. E feltételeknek összeegyeztethetőknek kell lenniük az IMF és Szerbia közötti megállapodásokkal vagy megegyezésekkel. A támogatás részletes pénzügyi feltételeit a Bizottság és a szerb hatóságok között kötendő hitelmegállapodásban kell meghatározni.
   (2)   A közösségi pénzügyi támogatás végrehajtása során a Bizottság felügyeli a támogatás tekintetében alkalmazandó szerb pénzügyi megállapodások, igazgatási eljárások, valamint külső és belső ellenőrzési mechanizmusok megbízhatóságát.
   (3)   A Bizottság rendszeres időközönként meggyőződik arról, hogy Szerbia gazdaságpolitikája összhangban van a közösségi támogatás célkitűzéseivel, és hogy kellőképpen teljesülnek a megállapodás szerinti gazdaságpolitikai feltételek. Ennek során a Bizottság szorosan együttműködik a Bretton Woods-i intézményekkel és szükség esetén a Gazdasági és Pénzügyi Bizottsággal.
   3. cikk
   (1)   A Bizottság a közösségi pénzügyi támogatást két hitelrészletben bocsátja Szerbia rendelkezésére, a (2) bekezdésben meghatározott feltételektől függően. A hitel részleteinek nagyságát az egyetértési megállapodásban határozzák meg.
   (2)   A Bizottság az egyetértési megállapodásban meghatározott gazdaságpolitikai feltételek megfelelő végrehajtásától függően dönt a részletek felszabadításáról. A második részlet folyósítására legkorábban három hónappal az első részlet felszabadítása után kerülhet sor.
   (3)   A közösségi pénzeszközöket a Szerb Nemzeti Banknak fizetik ki. Az egyetértési megállapodásban részletezendő előírásoktól – többek között a fennmaradó költségvetési finanszírozási szükségletek megerősítésétől – függően e pénzeszközök ellenértékét helyi pénznemben a Szerb Államkincstár, mint végső kedvezményezett számára lehet átutalni.
   4. cikk
   (1)   Az ebben a határozatban említett közösségi hitelfelvételi és -nyújtási műveleteket euróban, egyazon értéknap alkalmazásával kell végrehajtani, és a Közösség ezek során nem lehet érintett lejárati határidők transzformálásában, árfolyam- vagy kamatkockázatokban vagy más kereskedelmi kockázatokban.
   (2)   Amennyiben Szerbia kéri, a Bizottság megteszi a szükséges lépéseket annak biztosítására, hogy a kölcsönfeltételek tartalmazzanak előtörlesztési záradékot és ez összekapcsolódjon a hitelfelvételi műveletek feltételei közé felvett megfelelő záradékkal.
   (3)   Szerbia kérésére és amennyiben a körülmények lehetővé teszik a hitel kamatlábának csökkentését, a Bizottság részben vagy egészben újrafinanszírozhatja eredeti kölcsöneit, vagy átalakíthatja a megfelelő pénzügyi feltételeket. Az újrafinanszírozási vagy átalakítási műveleteket az (1) bekezdésben megállapított feltételekkel összhangban kell elvégezni, és azok nem eredményezhetik az adott hitel átlagos futamidejének kiterjesztését vagy az újrafinanszírozás vagy átalakítás napján fennálló tőkeösszeg növekedését.
   (4)   Az e határozat szerinti hitelfelvételi és -nyújtási műveletekhez közvetlenül kapcsolódó, a Közösség részéről felmerülő költségeket Szerbia viseli.
   (5)   A Gazdasági és Pénzügyi Bizottságot folyamatosan tájékoztatni kell a (2) és (3) bekezdésben említett műveletek fejleményeiről.
   5. cikk
   A közösségi pénzügyi támogatást az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel (1) és végrehajtási szabályaival (2) összhangban kell végrehajtani. A szerb hatóságokkal kötendő egyetértési megállapodás és a hitelmegállapodás mindenekelőtt rendelkezik a Szerbia által meghozandó megfelelő intézkedésekről az e támogatást érintő csalás, korrupció és egyéb szabálytalanságok megelőzését és az ellenük való küzdelmet illetően. Rendelkeznek továbbá a Bizottság által végzett ellenőrzésről is – beleértve a helyszíni ellenőrzésekre és vizsgálatokra jogosult Európai Csalás Elleni Hivatalt (OLAF) – és adott esetben a Számvevőszék által végzett, helyszínen végrehajtandó pénzügyi ellenőrzésekről.
   6. cikk
   A Bizottság minden év augusztus 31-ig benyújtja az Európai Parlamentnek és a Tanácsnak az e határozat előző évi végrehajtásának értékeléséről szóló jelentést. A jelentés részletezi a 2. cikk (1) bekezdésének megfelelően az egyetértési megállapodásban meghatározott szakpolitikai feltételek, Szerbia aktuális gazdasági és költségvetési eredményei, valamint a Bizottságnak a folyósítási részletek felszabadítására vonatkozó határozata közötti összefüggést.
   7. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  HL L 248., 2002.9.16., 1. o.

      (2)  A Bizottság 2342/2002/EK, Euratom rendelete (HL L 357., 2002.12.31., 1. o.).


title: 2012/271/EU: A Tanács határozata ( 2012. április 24. ) az Európai Uniónak az EGT Vegyes Bizottságban képviselendő, az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításáról elfogadandó álláspontról

text:
               24.5.2012

               HU

               Az Európai Unió Hivatalos Lapja

               L 134/1

         A TANÁCS HATÁROZATA
   (2012. április 24.)
   az Európai Uniónak az EGT Vegyes Bizottságban képviselendő, az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításáról elfogadandó álláspontról
   (2012/271/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 196. cikkére és 218. cikkének (9) bekezdésére,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikkének (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó rendelkezéseket és szabályokat tartalmaz.

               (2)

               Az EGT-megállapodás Szerződő Felei közötti együttműködést a négy alapszabadságon kívül eső területekre is ki kell terjeszteni.

               (3)

               E kiterjesztett együttműködés lehetővé tétele érdekében módosítani kell az EGT-megállapodás 31. jegyzőkönyvét azáltal, hogy hatálya alá kerül az európai kritikus infrastruktúrák azonosításáról és kijelöléséről, valamint védelmük javítása szükségességének értékeléséről szóló, 2008. december 8-i 2008/114/EK tanácsi irányelv (3).

               (4)

               Az Uniónak az EGT Vegyes Bizottságban képviselendő álláspontjának a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) tervezett módosításával kapcsolatosan képviselendő álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat elfogadásának napján lép hatályba.

      Kelt Luxembourgban, 2012. április 24-én.

            a Tanács részéről

            az elnök

         N. WAMMEN

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  HL L 345., 2008.12.23., 75. o.

      TERVEZET
      AZ EGT VEGYES BIZOTTSÁG …/2012 HATÁROZATA
      (…)
      az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:

                  (1)

                  Az EGT-megállapodás 31. jegyzőkönyvét a […]-i […/…] EGT vegyes bizottsági határozat (1) módosította.

                  (2)

                  Helyénvaló kiterjeszteni az EGT-megállapodás Szerződő Felei közötti együttműködést az európai kritikus infrastruktúrák azonosításáról és kijelöléséről, valamint védelmük javítása szükségességének értékeléséről szóló, 2008. december 8-i 2008/114/EK tanácsi irányelv (2) együttműködésbe foglalása érdekében.

                  (3)

                  Az EGT-megállapodás 31. jegyzőkönyvét ezért e kiterjesztett együttműködés lehetővé tétele érdekében módosítani kell,

            ELFOGADTA EZT A HATÁROZATOT:
      1. cikk
      A megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) 10. cikke a következő bekezdéssel egészül ki:

                     „(9)

                                 a)

                                 A Szerződő Felek együttműködnek egymással a következő jogi aktus által szabályozott területeken:

                                             —

                                                32008 L 0114: a Tanács 2008. december 8-i 2008/114/EK irányelve az európai kritikus infrastruktúrák azonosításáról és kijelöléséről, valamint védelmük javítása szükségességének értékeléséről (HL L 345., 2008.12.23., 75. o.).

                                 b)

                                 A 2008/114/EK irányelvben meghatározott célok megvalósítása érdekében a Szerződő Felek az EGT-megállapodás 80. cikkében említett együttműködési formákat alkalmazzák.

                                 c)

                                 Az EGT-megállapodás 79. cikkének (3) bekezdése értelmében e bekezdésre az EGT-megállapodás VII. része (Intézményi rendelkezések) alkalmazandó a 3. fejezet 1. és 2. szakasza kivételével.”.

      2. cikk
      Ez a határozat azt a napot követő napon lép hatályba, hogy az EGT Vegyes Bizottság az EGT-megállapodás 103. cikkének (1) bekezdésében előírt utolsó bejelentést megkapta (3).
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt,

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L […].

         (2)  HL L 345., 2008.12.23., 75. o.

         (3)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2014/446/EU: A Tanács határozata ( 2014. július 8. ) a Régiók Bizottsága két olasz tagjának kinevezéséről

text:
               10.7.2014

               HU

               Az Európai Unió Hivatalos Lapja

               L 201/27

         A TANÁCS HATÁROZATA
   (2014. július 8.)
   a Régiók Bizottsága két olasz tagjának kinevezéséről

      (2014/446/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az olasz kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot. A Tanács 2010. június 3-án a 2010-311/EU határozattal (3) Roberto COTA-t taggá nevezte ki a 2015. január 25-ig tartó időszakra.

               (2)

               Giovanni CHIODI és Roberto COTA hivatali idejének lejártát követően a Régiók Bizottsága két tagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               —

               Luciano D'ALFONSO, Presidente della Regione Abruzzo

               —

               Sergio CHIAMPARINO, Presidente della Regione Piemonte.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. július 8-án.

            a Tanács részéről

            az elnök

         P. C. PADOAN

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.

      (3)  HL L 140., 2010.6.8., 26. o.


title: Az Európai Rendszerkockázati Testület határozata ( 2014. szeptember 16. ) a hitelintézetek finanszírozásáról szóló ERKT/2012/2 ajánlásban meghatározott bizonyos határidők meghosszabbításáról (ERKT/2014/4)

text:
               23.1.2015

               HU

               Az Európai Unió Hivatalos Lapja

               C 22/8

         AZ EURÓPAI RENDSZERKOCKÁZATI TESTÜLET HATÁROZATA
   (2014. szeptember 16.)
   a hitelintézetek finanszírozásáról szóló ERKT/2012/2 ajánlásban meghatározott bizonyos határidők meghosszabbításáról
   (ERKT/2014/4)
   (2015/C 22/04)
   AZ EURÓPAI RENDSZERKOCKÁZATI TESTÜLET IGAZGATÓTANÁCSA,
   tekintettel a pénzügyi rendszer európai uniós makroprudenciális felügyeletéről és az Európai Rendszerkockázati Testület létrehozásáról szóló, 2010. november 24-i 1092/2010/EU európai parlamenti és tanácsi rendeletre (1) és különösen annak 3. cikke (2) bekezdésének b), f) és g) pontjára, 4. cikkének (2) bekezdésére, 16. cikkének (2) bekezdésére, valamint 17. cikkére,
   tekintettel az Európai Rendszerkockázati Testületnek az Európai Rendszerkockázati Testület eljárási szabályzatának létrehozásáról szóló, 2011. január 20-i ERKT/2011/1 határozatára (2) és különösen annak 19. és 20. cikkére,
   mivel:

               (1)

               2012. december 20-án az Európai Rendszerkockázati Testület (ERKT) igazgatótanácsa elfogadta az ERKT/2012/2 ajánlást (3). Az ajánlás célja fenntarthatóbb finanszírozási struktúrák megvalósításának ösztönzése a hitelintézeteknek körében.

               (2)

               Az ERKT/2012/2 ajánlás céljainak megvalósítása érdekében a nemzeti felügyeleti hatóságoknak, a nemzeti makroprudenciális hatóságoknak, valamint az Európai Bankhatóságnak (EBH) meghatározott intézkedéseket kell tenniük az ajánlás 2. szakaszának (3) bekezdésében rögzített határidőkön belül.

               (3)

               2013. december 31-én az igazgatótanács az említett határidők hat-tizenkét hónappal történő meghosszabbításáról határozott. A felülvizsgált határidők szerint a bankfelügyeletért felelős nemzeti felügyeleti hatóságoknak, valamint a makroprudenciális felvigyázásra mandátummal rendelkező nemzeti felügyeleti hatóságoknak és más hatóságoknak az A.1., 2. és 3. ajánlásban foglaltak végrehajtásának eredményeire vonatkozó első értékelést tartalmazó köztes jelentésüket 2015. június 30-ig, végleges jelentésüket pedig 2016. január 31-ig kell benyújtaniuk az ERKT-hoz. Az EBH-nak az A.5. ajánlásra vonatkozó első monitoringjelentését 2015. június 30-ig, végleges jelentését pedig 2015. szeptember 30-ig kell benyújtania. A címzettek némelyike ugyanakkor kijelentette, hogy a kijelölt határidőkön belül nem lesz képes maradéktalanul eleget tenni e kötelezettségeknek.

               (4)

               Az ERKT átfogó célkitűzése a rendszerkockázatok időben történő és hatékony megelőzése, illetve enyhítése. Az igazgatótanács véleménye szerint a nemzeti felügyeleti hatóságok A.1., 2. és 3. ajánlásra vonatkozó első monitoringjelentésének további hat hónapos késése, valamint az EBH A.5. ajánlásra vonatkozó első monitoringjelentésének további kilenc hónapos késése nem veszélyezteti a pénzügyi piacok szabályos működését, továbbá nem vonja maga után az ajánlások végrehajtásának elmulasztását.

               (5)

               Az igazgatótanács ezért úgy határozott, hogy az ERKT/2012/2 ajánlásban megállapított határidőket az A.1, 2. és 3. ajánlás tekintetében hat hónappal, az A.5. ajánlás tekintetében pedig kilenc hónappal meghosszabbítja annak érdekében, hogy a nemzeti felügyeleti hatóságoknak és az EBH-nak kellő idejük legyen megtenni a megfelelő ajánlások végrehajtásához szükséges intézkedéseket,

         ELFOGADTA EZT A HATÁROZATOT:
   1. cikk
   Az ERKT/2012/2 ajánlás módosítása
   Az ERKT/2012/2 ajánlás a következőképpen módosul:

               1.

               a 2. szakasz (3) bekezdése (1) albekezdésének helyébe következő rendelkezés lép:

                           „1.

                              A. ajánlás – a bankfelügyeletért felelős nemzeti felügyeleti hatóságoknak, a nemzeti felügyeleti hatóságoknak és az egyéb, makroprudenciális mandátummal rendelkező hatóságoknak, valamint az EBH-nak az alábbi határidők szerint kell jelentést tenniük:

                                       a)

                                       a bankfelügyeletért felelős nemzeti felügyeleti hatóságoknak 2015. december 31-ig kell az ERKT rendelkezésére bocsátaniuk az A.1 és 2. ajánlásban foglaltak végrehajtásának eredményeire vonatkozó első értékelést tartalmazó köztes jelentésüket;

                                       b)

                                       a nemzeti felügyeleti hatóságoknak 2016. július 31-ig kell az ERKT és a Tanács rendelkezésére bocsátaniuk az A.1. és 2. ajánlásra vonatkozó végleges jelentésüket;

                                       c)

                                       a nemzeti felügyeleti hatóságoknak és az egyéb, makroprudenciális mandátummal rendelkező hatóságoknak 2015. december 31-ig kell az ERKT rendelkezésére bocsátaniuk az A.3. ajánlásban foglaltak végrehajtásának eredményeire vonatkozó első értékelést tartalmazó köztes jelentésüket;

                                       d)

                                       a nemzeti felügyeleti hatóságoknak és az egyéb, makroprudenciális mandátummal rendelkező hatóságoknak 2016. szeptember 30-ig kell az ERKT és a Tanács rendelkezésére bocsátaniuk az A.3. ajánlás végrehajtására vonatkozó végleges jelentésüket;

                                       e)

                                       az A.4. ajánlásban hivatkozott iránymutatásoknak az EBH által az ERKT és a Tanács rendelkezésére történő bocsátása 2014. június 30-ig esedékes;

                                       f)

                                       az EBH-nak az A.5. ajánlásban foglaltak végrehajtásának eredményeire vonatkozó első értékelését tartalmazó időközi jelentésének az ERKT rendelkezésére bocsátása 2016. március 31-ig esedékes;

                                       g)

                                       az A.5. ajánlásban foglaltak végrehajtására vonatkozó végleges jelentésnek az EBH által az ERKT és a Tanács rendelkezésére történő bocsátása 2016. június 30-ig esedékes.”;

               2.

               a melléklet V.1.3.1. pontjának helyébe a következő rendelkezés lép:
               „V.1.3.1.   Határidők

               A bankfelügyeletért felelős nemzeti felügyeleti hatóságoknak, a makroprudenciális felvigyázásra mandátummal rendelkező hatóságoknak és egyéb hatóságoknak, valamint az EBH-nak be kell számolniuk az ERKT-nak és a Tanácsnak arról, hogy milyen intézkedéseket hoztak a jelen ajánlásban foglaltak végrehajtására, az intézkedés hiányát pedig indokolniuk kell. Határidők:

                           a)

                           2015. december 31-ig a bankfelügyeletért felelős nemzeti felügyeleti hatóságoknak időközi jelentést kell benyújtaniuk az ERKT-hoz, amelyben első körben értékelniük kell az A(1) és az A(2) ajánlás végrehajtásának eredményeit.

                           b)

                           2016. július 31-ig a bankfelügyeletért felelős nemzeti felügyeleti hatóságoknak zárójelentést kell benyújtaniuk az ERKT-hoz és a Tanácshoz az A(1) és az A(2) ajánlásról.

                           c)

                           2015. december 31-ig a nemzeti felügyeleti hatóságoknak és a makroprudenciális felvigyázásra mandátummal rendelkező egyéb hatóságoknak időközi jelentést kell benyújtaniuk az ERKT-hoz, amelyben első körben értékelniük kell az A(3) ajánlás végrehajtásának eredményeit.

                           d)

                           2016. szeptember 30-ig a nemzeti felügyeleti hatóságoknak és a makroprudenciális felvigyázásra mandátummal rendelkező egyéb hatóságoknak zárójelentést kell benyújtaniuk az ERKT-hoz és a Tanácshoz az A(3) ajánlás végrehajtásáról.

                           e)

                           2014. június 30-ig az EBH-nak az A(4) ajánlásban foglaltak szerinti iránymutatásokat kell kidolgoznia az ERKT és a Tanács számára.

                           f)

                           2016. március 31-ig az EBH-nak időközi jelentést kell benyújtania az ERKT-hoz, amelyben első körben értékelnie kell az A(5) ajánlás végrehajtásának eredményeit.

                           g)

                           2016. június 30-ig az EBH-nak zárójelentést kell benyújtania az ERKT-hoz és a Tanácshoz az A(5) ajánlás végrehajtásáról.”

         2. cikk
   Közzététel
   Ezt a határozatot a hatálybalépésének időpontjában közzéteszik az ERKT honlapján.
   3. cikk
   Hatálybalépés
   Ez a határozat az elfogadásának időpontjában lép hatályba.

      Kelt Frankfurt am Mainban, 2014. szeptember 16-án.

            az ERKT elnöke

         Mario DRAGHI

      (1)  HL L 331., 2010.12.15., 1. o.

      (2)  HL C 58., 2011.2.24., 4. o.

      (3)  Az Európai Rendszerkockázati Testület 2012. december 20-i ERKT/2012/2 ajánlása a hitelintézetek finanszírozásáról (HL C 119., 2013.4.25., 1. o.).


Fontos jogi nyilatkozat

|

52007BP0113(02)

2. Az Európai Parlament 2007. április 24-i határozata az Európai Szakképzés-fejlesztési Központ 2005-ös pénzügyi évre vonatkozó elszámolás lezárásáról (C6-0386/2006 - 2006/2153(DEC))

Hivatalos Lap 074 E , 20/03/2008 o. 0184 - 0186

		2.Az Európai Parlament 2007. április 24-i határozata az Európai Szakképzés-fejlesztési Központ 2005-ös pénzügyi évre vonatkozó elszámolás lezárásáról (C6-0386/2006 - 2006/2153(DEC))Az Európai Parlament,- tekintettel az Európai Szakképzés-fejlesztési Központ 2005-ös pénzügyi évre szóló végleges éves beszámolójára [1],- tekintettel a Számvevőszéknek az Európai Szakképzés-fejlesztési Központ 2005-ös pénzügyi évre vonatkozó éves jelentésére, a Központ válaszaival együtt [2],- tekintettel a Tanács 2007. február 27-i ajánlására (5711/2007 - C6-0080/2007),- tekintettel az EK-Szerződésre és különösen annak 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [3], és különösen annak 185. cikkére,- tekintettel az Európai Szakképzés-fejlesztési Központot létrehozó 1975. február 10-i 337/75/EGK tanácsi rendeletre [4], és különösen annak 12a. cikkére,- tekintettel az 1605/2002/EK, Euratom tanácsi rendelet [5] 185. cikkében említett szervezetek számára készült költségvetési keretrendeletet létrehozó 2002. november 19-i 2343/2002/EK, Euratom bizottsági rendeletre, és különösen annak 94. cikkére,- tekintettel eljárási szabályzata 71. cikkére, valamint V. mellékletére,- tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A6-0097/2007),1. megállapítja, hogy az Európai Szakképzés-fejlesztési Központ végleges éves beszámolója a 2004-es és a 2005-ös pénzügyi évekre vonatkozóan a következőképpen alakul:Forrás: Az információkat a Központ szolgáltatta - Ez a táblázat a Központ által szolgáltatott adatokat foglalja össze.(1000 EUR) |A bevételek és kiadások elszámolása a 2004. és a 2005. pénzügyi évben || 2005 | 2004 |BevételekBizottsági támogatások | 16418 | 13700 |Célhoz kötött bevételek | 573 | 724 |Egyéb bevételek | 36 | 42 |Összesen (a) | 17027 | 14466 |Költségvetési kiadások a pénzügyi évre vonatkozóanSzemélyzeti kiadások - I. költségvetési cím- Kifizetések | 8862 | 8579 |- Átvitt előirányzatok | 213 | 466 |Adminisztráció - II. költségvetési cím- Kifizetések | 865 | 768 |- Átvitt előirányzatok | 334 | 542 |Működés - III. költségvetési cím (kivéve a célhoz kötött bevételeket)- Kifizetések a pénzügyi évre vonatkozó kifizetési előirányzatok alapján | 2466 | 2508 |- Kifizetések a 2003.12.31-én fennálló kötelezettségvállalások alapján | 2119 | 2702 |- Átvitt előirányzatok | | |Célhoz kötött bevételek (PHARE és harmadik országok)- Kifizetések | 68 | 415 |- Átvitt előirányzatok | 505 | 309 |Összesen (b) | 15433 | 16289 |Pénzügyi év eredménye (a-b) | 1594 | -1823 |Az előző pénzügyi év átvitt eredménye | 375 | -993 |N-1 átvitt és törölt előirányzatok (nem differenciált előirányzatok, I. és II. cím) | 111 | 56 |A célhoz kötött bevételekből átvitt, törölt előirányzat (nem differenciált előirányzat, III. cím) A 3. címbe átvitt N-1 semlegesítése, átállással az alábbiakra: | 93 | 3138 |Az előző pénzügyi év fel nem használt, újra felhasználandó előirányzatai | | 1 |Visszatérítések a Bizottsághoz | | 0 |Árfolyamkülönbözet | 1 | -4 |Pénzügyi év egyenlege | 2173 | 375 |2. jóváhagyja az Európai Szakképzés-fejlesztési Központ 2005-ös pénzügyi évre vonatkozó elszámolása lezárását;3. utasítja elnökét, hogy továbbítsa e határozatot az Európai Szakképzés-fejlesztési Központ igazgatójának, a Tanácsnak, a Bizottságnak és a Számvevőszéknek, valamint gondoskodjon azok közzétételéről az Európai Unió Hivatalos Lapjában (L sorozat).[1] HL C 266., 2006.10.31., 28. o.[2] HL C 312., 2006.12.19., 60. o.[3] HL L 248., 2002.9.16., 1. o. A rendeletet az 1995/2006/EK, Euratom rendelet (HL L 390., 2006.12.30., 1. o.) módosította.[4] HL L 39., 1975.2.13., 1. o. A rendeletet utoljára a 2051/2004/EK rendelet (HL L 355., 2004.12.1., 1. o.) módosította.[5] HL L 357., 2002.12.31., 72. o.--------------------------------------------------


title: A tanács határozata (1988. december 21.) az Európai Gazdasági Közösség és Izrael Állam között levélváltás formájában létrejött megállapodás 1. jegyzőkönyve 9. cikkével kapcsolatosan és az Izraelből származó tartósított gyümölcssalátának a Közösségbe történő behozataláról szóló megállapodás megkötéséről

text:
Fontos jogi nyilatkozat

|

31988D0648

Hivatalos Lap L 358 , 27/12/1988 o. 0019 - 0021

		A Tanács határozata(1988. december 21.)az Európai Gazdasági Közösség és Izrael Állam között levélváltás formájában létrejött megállapodás 1. jegyzőkönyve 9. cikkével kapcsolatosan és az Izraelből származó tartósított gyümölcssalátának a Közösségbe történő behozataláról szóló megállapodás megkötéséről(88/648/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel az Európai Gazdasági Közösség és Izrael Állam között létrejött megállapodást [1] 1975. május 11-én aláírták;mivel az Európai Gazdasági Közösség és Izrael Állam között levélváltás formájában létrejött megállapodás 1. jegyzőkönyve 9. cikkével kapcsolatosan és az Izraelből származó tartósított gyümölcssalátának a Közösségbe történő behozataláról szóló megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és Izrael Állam között levélváltás formájában létrejött megállapodás 1. jegyzőkönyve 9. cikkével kapcsolatosan és az Izraelből származó tartósított gyümölcssalátának a Közösségbe történő behozataláról szóló megállapodást a Közösség nevében a Tanács jóváhagyja.A megállapodás szövegét csatolni kell e határozathoz.2. cikkA Tanács elnökét fel kell hatalmazni, hogy a megállapodás a Közösséget jogilag kötelező aláírására jogosult személyt kijelölje.3. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1988. december 21-én.a Tanács részérőlaz elnökV. Papandreou[1] HL L 136., 1975.5.28., 3. o.--------------------------------------------------


title: A Végrehajtó Bizottság határozata (1998. június 23.) a vízum iránti kérelmet benyújtó személyek útlevelének lebélyegzéséről (SCH/Com-ex (98)21)

text:
Fontos jogi nyilatkozat

|

41998D0021

Hivatalos Lap L 239 , 22/09/2000 o. 0200 - 0201

		A végrehajtó Bizottság határozata(1998. június 23.)a vízum iránti kérelmet benyújtó személyek útlevelének lebélyegzéséről(SCH/Com-ex (98)21)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 9. cikkére,tekintettel a fent említett egyezmény 17. cikkére,mivel valamennyi schengeni partnernek érdekében áll, hogy a személyek szabad mozgására vonatkozó közös politikájuk részeként közös megegyezéssel harmonizálják a vízumok kiadására szolgáló eljárásaikat annak megakadályozása érdekében, hogy ugyanaz a személy egyidejűleg vagy egymást követően több vízumkérelmet is benyújthasson;azzal az óhajjal, hogy az illegális bevándorlás és az illegális hálózatok elleni küzdelem érdekében erősítsék a konzuli együttműködést;a Közös konzuli utasítás [1] helyi szintű konzuli együttműködésről szóló VIII. fejezete alapján;mivel a schengeni partnerek közötti kölcsönös információcsere az egyik államnál benyújtott vízumkérelmekről megakadályozhatja, hogy egy kérelmező egyidejűleg vagy egymást követően több vízumkérelmet nyújtson be;mivel a vízumkérelmek azonosítása céljából történő lebélyegzés eszközül szolgál annak megelőzésére, hogy ugyanaz a személy egyidejűleg vagy egymást követően több vízumkérelmet nyújtson be;mivel annak a gyakorlatnak az általánosítása, amelynek során minden vízumkérelmet lebélyegeznek függetlenül attól, hogy a kérelmet melyik államhoz nyújtották be, segíthet eloszlatni azt az esetleges idegenkedést, amit az eltérő gyakorlatok válthatnak ki,A KÖVETKEZŐKÉPPEN HATÁROZOTT:1. Valamennyi vízum iránti kérelmet benyújtó személy útlevelét le kell bélyegezni. A kérelmet kézhez kapó illetékes képviselet dönti el, hogy a diplomáciai és szolgálati útleveleket lebélyegzi-e.2. A bélyegző tartalmaz egy harmadik rovatot, amelyet a kért vízum típusának kódja részére kell fenntartani.3. Hosszú távú tartózkodásra jogosító vízum iránti kérelem esetében is lehet alkalmazni a lebélyegzést.4. A lebélyegzést akkor kell alkalmazni, amikor az egyik schengeni állam egy másik schengeni állam képviseletében jár el. Ebben az esetben a kért vízum típusa kódjának fenntartott harmadik rovat olyan megjegyzést tartalmaz, amely jelzi, hogy az adott állam egy másik képviseletében jár el.5. Kivételes esetekben, amikor a lebélyegzés nem bizonyul lehetségesnek, a hivatalban lévő elnökség képviselete helyi konzuli konzultációt követően tájékoztatja az illetékes schengeni munkacsoportot, és a csoportnak jóváhagyás céljából alternatív javaslatot nyújt be, amely például az útlevelek fénymásolatainak, vagy az elutasított vízumkérelmek listájának és a megtagadás indokainak cseréjét tartalmazhatja.6. A Közös konzuli utasítás[2]VIII. fejezetének 2. pontja a fentiek következtében az alábbiak szerint módosul:"A képviseletek közötti információcserének, és a kérelmek bélyegző vagy más eszköz útján történő azonosításának célja annak megelőzése, hogy ugyanaz a személy egyidejűleg vagy egymást követően több vízumkérelmet nyújtson be – akár kérelmének vizsgálata alatt, akár kérelmének nemrég történt elutasítása után – ugyanannál a képviseletnél vagy egy másik képviseletnél.A képviseletek közötti esetleges konzultáció és információcsere sérelme nélkül a kérelmet átvevő képviselet minden egyes kérelmező útlevelébe a következő szöveget bélyegzi: "Vízumért folyamodtak (…-n) (…-nál)". A (…-n) előtti helyet hat számjeggyel kell kitölteni (két számjegy a nap, két számjegy a hónap és két számjegy az év számára); a (…-nál) előtti helyen az érintett diplomáciai vagy konzuli képviseletet kell megadni; a harmadik helyen a kért vízum kódját kell feltüntetni.A kérelmet átvevő illetékes képviselet dönti el, hogy a diplomáciai és szolgálati útleveleket lebélyegzi-e.A hosszú távú tartózkodásra jogosító vízum iránti kérelmeket is le lehet bélyegezni.Ha egy schengeni állam egy másik schengeni állam képviseletében ad ki vízumot, a bélyegzőn a kért vízum típusának kódja után "R" jelzést kell feltüntetni, amelyet a képviselt állam kódja követ.Ha a vízumot kiadják, a vízumbélyeget lehetőség szerint az azonosító bélyegzőre illesztik.Kivételes esetekben, amikor a lebélyegzésre nincs lehetőség, a hivatalban lévő elnökség képviselete tájékoztatja az illetékes schengeni munkacsoportot, és a csoportnak jóváhagyás céljából alternatív intézkedéseket javasol, mint például az útlevelek fénymásolatainak vagy az elutasított vízumkérelmek listájának és az elutasítás indokainak cseréjét.A diplomáciai vagy konzuli képviseletek vezetői az elnökség kezdeményezésére helyi szinten további megelőző intézkedéseket fogadhatnak el, ha ilyen intézkedések szükségesnek bizonyulnak."Ostend, 1998. június 23.az elnökL. Tobback[1] Lásd SCH/Com-ex (99)13.[2] Lásd SCH/Com-ex (99)13.--------------------------------------------------


title: 2011/713/: A Tanács határozata ( 2011. október 10. ) a 2009/43/EK európai parlamenti és tanácsi irányelvnek a védelmi vonatkozású termékek jegyzéke vonatkozásában történő módosításáról szóló irányelvtervezet Európai Bizottság általi elfogadásának ellenzéséről

text:
               1.11.2011

               HU

               Az Európai Unió Hivatalos Lapja

               L 285/22

         A TANÁCS HATÁROZATA
   (2011. október 10.)
   a 2009/43/EK európai parlamenti és tanácsi irányelvnek a védelmi vonatkozású termékek jegyzéke vonatkozásában történő módosításáról szóló irányelvtervezet Európai Bizottság általi elfogadásának ellenzéséről
   (2011/713/EU)
   AZ EURÓPAI UNIÓ TANÁCSA,
   tekintettel a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatra (1) és különösen annak 5a. cikke (3) bekezdésének b) pontjára,
   tekintettel a védelmi vonatkozású termékek Közösségen belüli transzferére vonatkozó feltételek egyszerűsítéséről szóló, 2009. május 6-i 2009/43/EK európai parlamenti és tanácsi irányelvre (2),
   tekintettel a 2009/43/EK irányelv módosításáról szóló bizottsági irányelvtervezetre, amelyet a Bizottság 2011. július 15-én az 1999/468/EK határozat 5a. cikke (3) bekezdésének a) pontjával összhangban benyújtott ellenőrzésre a Tanácsnak,
   mivel:
   A Bizottság által benyújtott irányelvtervezet túllépi az alap jogi aktusban megállapított végrehajtási hatásköröket, mivel azt a kötelezettséget rója a tagállamokra, hogy megfelelési táblázatok formájában közöljék átültető intézkedéseiket,
   ELFOGADTA EZT A HATÁROZATOT:
   1. cikk
   Az 1999/468/EK határozat 5a. cikke (3) bekezdése b) pontjának megfelelően a Tanács ellenzi a Bizottság által az 1999/468/EK határozat 5a. cikke (3) bekezdésének a) pontjával összhangban a Tanácsnak ellenőrzésre benyújtott 2009/43/EK irányelv módosításáról szóló irányelvtervezet Bizottság általi elfogadását.
   2. cikk
   Ez a határozat az elfogadásának napján lép hatályba.

      Kelt Luxembourgban, 2011. október 10-én.

            a Tanács részéről

            az elnök

         A. KRASZEWSKI

      (1)  HL L 184., 1999.7.17., 23. o.

      (2)  HL L 146., 2009.6.10., 1. o.


title: A Tanács (KKBP) 2015/2275 határozata (2015. december 7.) az Afrika szarván a regionális tengeri kapacitásépítést célzó európai uniós misszióról (EUCAP Nesztór) szóló 2012/389/KKBP határozat módosításáról

text:
               8.12.2015

               HU

               Az Európai Unió Hivatalos Lapja

               L 322/50

         A TANÁCS (KKBP) 2015/2275 HATÁROZATA
   (2015. december 7.)
   az Afrika szarván a regionális tengeri kapacitásépítést célzó európai uniós misszióról (EUCAP Nesztór) szóló 2012/389/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. július 16-án elfogadta az Afrika szarván a regionális tengeri kapacitásépítést célzó európai uniós misszióról (EUCAP NESTOR) [helyesen: EUCAP Nesztór] szóló 2012/389/KKBP határozatot (1).

               (2)

               A Tanács 2014. július 22-én elfogadta a 2014/485/KKBP határozatot (2), amellyel 2016. december 12-ig meghosszabbította az EUCAP Nesztórt.

               (3)

               A Tanács 2015. október 6-án elfogadta a (KKBP) 2015/1793 határozatot (3), amellyel 2015. december 15-ig meghosszabbította a pénzügyi referenciaösszeg által fedezett időszakot.

               (4)

               A 2012/389/KKBP határozatot módosítani kell annak érdekében, hogy meghatározza a 2015. december 16-tól2016. december 12-ig terjedő időszakra vonatkozó pénzügyi referenciaösszeget,

         ELFOGADTA EZT A HATÁROZATOT:
   1. cikk
   A 2012/389/KKBP határozat 13. cikkének (1) bekezdése helyébe a következő szöveg lép:

      „(1)   Az EUCAP Nesztórral járó kiadások fedezésére szánt pénzügyi referenciaösszeg a 2012. július 16-tól2013. november 15-ig terjedő időszakra 22 880 000 EUR.
      Az EUCAP Nesztórral járó kiadások fedezésére szánt pénzügyi referenciaösszeg a 2013. november 16-tól2014. október 15-ig terjedő időszakra 11 950 000 EUR.
      Az EUCAP Nesztórral járó kiadások fedezésére szánt pénzügyi referenciaösszeg a 2014. október 16-tól2015. december 15-ig terjedő időszakra 17 900 000 EUR.
      Az EUCAP Nesztórral járó kiadások fedezésére szánt pénzügyi referenciaösszeg a 2015. december 16-tól2016. december 12-ig terjedő időszakra 12 000 000 EUR.”

   2. cikk
   Ez a határozat az elfogadásának napján lép hatályba.

      Kelt Brüsszelben, 2015. december 7-én.

            a Tanács részéről

            az elnök

         C. CAHEN

      (1)  A Tanács 2012/389/KKBP határozata (2012. július 16.) az Afrika szarván a regionális tengeri kapacitásépítést célzó európai uniós misszióról (EUCAP NESTOR) (HL L 187., 2012.7.17., 40. o.).

      (2)  A Tanács 2014/485/KKBP határozata (2014. július 22.) az Afrika szarván a regionális tengeri kapacitásépítést célzó európai uniós misszióról (EUCAP NESTOR) szóló 2012/389/KKBP határozat módosításáról (HL L 217., 2014.7.23., 39. o.)

      (3)  A Tanács (KKBP) 2015/1793 határozata (2015. október 6.) az Afrika szarván a regionális tengeri kapacitásépítést célzó európai uniós misszióról (EUCAP Nesztór) szóló 2012/389/KKBP határozat módosításáról (HL L 260., 2015.10.7., 30. o.).


title: 2007/627/EK: A Tanács határozata ( 2007. szeptember 28. ) az AKCS-EGK loméi egyezményben szereplő AKCS-cukorról szóló 3. jegyzőkönyvnek és az egyezményhez mellékelt, az AKCS-EK partnerségi megállapodás V. mellékletéhez csatolt 3. jegyzőkönyvben szereplő megfelelő nyilatkozatoknak Barbados, Belize, az Elefántcsontparti Köztársaság, a Fidzsi-szigeteki Köztársaság, a Guyanai Köztársaság, Jamaica, a Kenyai Köztársaság, a Kongói Köztársaság, a Madagaszkári Köztársaság, a Malawi Köztársaság, a Mauritiusi Köztársaság, a Mozambiki Köztársaság, a Saint Kitts és Nevis Államszövetség, a Suriname Köztársaság, a Szváziföldi Királyság, a Tanzániai Egyesült Köztársaság, a Trinidad és Tobago Köztársaság, az Ugandai Köztársaság, a Zambiai Köztársaság és a Zimbabwei Köztársaság tekintetében a Közösség részéről történő felmondásáról

text:
               29.9.2007

               HU

               Az Európai Unió Hivatalos Lapja

               L 255/38

      A TANÁCS HATÁROZATA

   (2007. szeptember 28.)
   az AKCS-EGK loméi egyezményben szereplő AKCS-cukorról szóló 3. jegyzőkönyvnek és az egyezményhez mellékelt, az AKCS-EK partnerségi megállapodás V. mellékletéhez csatolt 3. jegyzőkönyvben szereplő megfelelő nyilatkozatoknak Barbados, Belize, az Elefántcsontparti Köztársaság, a Fidzsi-szigeteki Köztársaság, a Guyanai Köztársaság, Jamaica, a Kenyai Köztársaság, a Kongói Köztársaság, a Madagaszkári Köztársaság, a Malawi Köztársaság, a Mauritiusi Köztársaság, a Mozambiki Köztársaság, a Saint Kitts és Nevis Államszövetség, a Suriname Köztársaság, a Szváziföldi Királyság, a Tanzániai Egyesült Köztársaság, a Trinidad és Tobago Köztársaság, az Ugandai Köztársaság, a Zambiai Köztársaság és a Zimbabwei Köztársaság tekintetében a Közösség részéről történő felmondásáról
   (2007/627/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, összefüggésben a 300. cikk (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               Az 1975. február 28-án aláírt AKCS-EGK loméi egyezményben szereplő AKCS-cukorról szóló 3. jegyzőkönyv és az egyezményhez mellékelt megfelelő nyilatkozatok értelmében („a cukorról szóló jegyzőkönyv”), – amelyek a Cotonouban 2000. június 23-án aláírt, egyrészről az afrikai, karibi és csendes-óceáni államok, másrészről az Európai Közösség és tagállamai között létrejött partnerségi megállapodás (1) (a továbbiakban: AKCS-EK partnerségi megállapodás) V. mellékletéhez csatolt 3. jegyzőkönyvben szerepelnek – a Közösség kötelezettséget vállal az egyezményt aláíró AKCS-államokból származó nyers vagy fehér nádcukor meghatározott mennyiségeinek garantált áron történő felvásárlására és behozatalára, az említett államok pedig vállalják annak a Közösségbe szállítását. A cukorról szóló jegyzőkönyv értelmében a jegyzőkönyvet a Közösség minden egyes AKCS-állam vonatkozásában, és minden egyes AKCS-állam a Közösség vonatkozásában a kétéves felmondási idő betartásával felmondhatja.

               (2)

               Az AKCS-államokra alkalmazandó, az AKCS-EK partnerségi megállapodás V. mellékletében meghatározott jelenleg érvényben lévő kereskedelmi rendelkezések 2007. december 31-én lejárnak. Az AKCS-EK partnerségi megállapodás 36. cikke értelmében a gazdasági partnerségi megállapodások biztosítják majd az AKCS-államokkal folytatott kereskedelem új jogi keretét, és az AKCS-EK partnerségi megállapodásban szereplő kereskedelmi rendszer helyébe lépnek. Az AKCS-EK partnerségi megállapodás 36. cikkének (4) bekezdése előírja a felek számára a cukorról szóló jegyzőkönyvnek a gazdasági partnerségi megállapodásokról szóló tárgyalások fényében történő felülvizsgálatát. A Közösségnek a GATT I. cikke szerinti kötelességei tekintetében az AKCS-államokkal szemben érvényes, az AKCS-EK partnerségi megállapodás szerinti kereskedelmi kedvezményekre vonatkozó mentessége, amelyet a WTO 2001. november 14-én Dohában tartott miniszteri konferenciája engedélyezett, szintén lejár 2007. december 31-én.

               (3)

               Annak biztosítására, hogy a cukorra vonatkozó behozatali rendszer belekerüljön a gazdasági partnerségi megállapodásokban tervezett behozatali rendszerbe, meg kell tenni minden szükséges lépést a cukorról szóló jegyzőkönyv és az abban foglalt kötelezettségvállalások kellő időben történő megszüntetése érdekében, tekintetbe véve a cukorról szóló jegyzőkönyv 10. cikkében szereplő kétéves felmondási időre vonatkozó követelményt.

               (4)

               A cukorról szóló jegyzőkönyv rendelkezései az AKCS-országok és a Közösség érdekeit egyaránt szolgálták azáltal, hogy az AKCS exportőrei számára értékesítési lehetőséget biztosítottak egy jövedelmező piacon, és rendszeres ellátást biztosítottak a Közösség cukornád-finomítói számára. A cukorról szóló jegyzőkönyv rendelkezései azonban már nem tarthatók fenn tovább. A Közösség a cukorpiac reformját követően nem garantálja az árakat az európai cukorgyártók számára, mivel a korábbi intervenciós mechanizmust fokozatosan megszünteti.

               (5)

               Az AKCS-országok és az EU közötti kereskedelem liberalizálásához vezető átmenettel összefüggésben a cukorról szóló jegyzőkönyvben megállapított ár- és mennyiségi garanciákkal nem egyeztethető össze a korlátlan mennyiség. A legkevésbé fejlett országok vonatkozásában a cukor korlátlan piacra jutását a „Mindent, csak fegyvert ne!” (EBA) kezdeményezés keretében 2009. július 1-jétől tervezik megvalósítani. Mivel az átmeneti időszak második szakasza 2009. október 1-jén venné kezdetét, az EBA keretébe tartozó cukorra vonatkozó rendszert ennek megfelelően ki kell igazítani.

               (6)

               A jegyzőkönyv felmondása nem zárja ki egy későbbi, a cukornak az átfogó gazdasági partnerségi megállapodások keretében történő kezeléséről szóló egyezmény közös megállapodás alapján való létrejöttét a Közösség és az AKCS-államok között.

               (7)

               Következésképpen a cukorról szóló jegyzőkönyvet annak 10. cikkével összhangban fel kell mondani, és a felmondásról értesíteni kell a cukorról szóló jegyzőkönyvet aláíró valamennyi AKCS-államot,

         A KÖVETKEZŐKÉPPEN HATÁROZOTT:
   1. cikk
   Az 1975. február 28-án aláírt AKCS-EGK loméi egyezményben szereplő AKCS-cukorról szóló 3. jegyzőkönyvet és az egyezményhez mellékelt, a Cotonouban 2000. június 23-án aláírt AKCS-EK partnerségi megállapodás V. mellékletéhez csatolt 3. jegyzőkönyvben szereplő megfelelő nyilatkozatokat a Közösség 2009. október 1-jei hatállyal felmondja Barbados, Belize, az Elefántcsontparti Köztársaság, a Fidzsi-szigeteki Köztársaság, a Guyanai Köztársaság, Jamaica, a Kenyai Köztársaság, a Kongói Köztársaság, a Madagaszkári Köztársaság, a Malawi Köztársaság, a Mauritiusi Köztársaság, a Mozambiki Köztársaság, a Saint Kitts és Nevis Államszövetség, a Suriname Köztársaság, a Szváziföldi Királyság, a Tanzániai Egyesült Köztársaság, a Trinidad és Tobago Köztársaság, az Ugandai Köztársaság, a Zambiai Köztársaság és a Zimbabwei Köztársaság tekintetében.
   2. cikk
   A Tanács elnöke felhatalmazást kap, hogy kijelölje az említett jegyzőkönyv felmondásáról Barbados, Belize, az Elefántcsontparti Köztársaság, a Fidzsi-szigeteki Köztársaság, a Guyanai Köztársaság, Jamaica, a Kenyai Köztársaság, a Kongói Köztársaság, a Madagaszkári Köztársaság, a Malawi Köztársaság, a Mauritiusi Köztársaság, a Mozambiki Köztársaság, a Saint Kitts és Nevis Államszövetség, a Suriname Köztársaság, a Szváziföldi Királyság, a Tanzániai Egyesült Köztársaság, a Trinidad és Tobago Köztársaság, az Ugandai Köztársaság, a Zambiai Köztársaság és a Zimbabwei Köztársaság kormányának értesítésére jogosult személyt vagy személyeket.
   3. cikk
   Ezt a határozatot az Európai Unió Hivatalos Lapjában közzé kell tenni.

      Kelt Brüsszelben, 2007. szeptember 28-án.

            a Tanács részéről

            az elnök

         M. PINHO

      (1)  HL L 317., 2000.12.15., 3. o., felülvizsgálva 2005. június 25-én Luxembourgban (HL L 287., 2005.10.28., 4. o.).